განჯის დერეფანი

განჯის დერეფანი () — ვიწრო სასაზღვრო ზონა და გადასასვლელი, რომელიც აკავშირებს აზერბაიჯანსა და საქართველოს ერთმანეთთან. დერეფანი განცალკევებულია ირანსა და რუსეთისგან, რაც საშუალებას აძლევს ტრანსპორტირებას ევროპასა და აზიას შორის მათზე დამოუკიდებლად.

დერეფნის სახელწოდება მომდინარეობს აზერბაიჯანის სიდიდით მეორე ქალაქ განჯიდან. ეს სატრანსპორტო კორიდორი დასავლეთით აღწევს თურქეთამდე, შავი ზღვის რეგიონამდე და შედმეგ ევროპაში, ხოლო აღმოსავლეთით ცენტრალურ აზიამდე და შემდეგ ჩინეთამდე.

განჯის დერეფანზე გადის საავტომობილო და სარკინიგზო გზა, ასევე ოპტიკურ-ბოჭკოვანი კაბელი, რომელიც აკავშირებს დასავლეთ ევროპასა და კასპიის რეგიონს. სხვა სატრანსპორტო კომუნიკაციების გარდა, განჯის კორიდორი უზრუნველყოფს ნავთობისა და გაზის ექსპორტს, რაც ხელს უწყობს ნახშირწყალბადებით მდიდარი, მაგრამ ზღვაზე გასასვლელის არმქონე აზერბაიჯანს მსოფლიო ბაზრებზე წვდომას. დერეფანზე გამავალი ძირითადი ნავთობ და გაზსადენებია ბაქო-თბილისი-ჯეიჰანი, ბაქო-სუფსა და სამხრეთის გაზის დერეფანი.

ამერიკული გამოცემა „The Diplomat“-ის ცნობით, უკრაინაში რუსეთის შეჭრის შემდეგ, განჯის დერეფანი დასავლეთის ქვეყნების მიერ შემოთავაზებულ იქნა, როგორც ყაზახური ნავთობის ტრანსპორტირების ალტერნატიულ გზად, რაც რუსეთს გვერდს უვლის. აგრეთვე, აშშ ავღანეთის ომის დროს ამ მარშრუტს კასპიის ზღვიდან ცენტრალურ აზიაში მარაგის გადასაზიდად იყენებდა.

იხილეთ აგრეთვე
 ლაჩინის დერეფანი

სქოლიო

კატეგორია:გეოპოლიტიკური დერეფნები
კატეგორია:აზერბაიჯანის საზღვრები